1:  Fremskrivning af reelt behov

2:  Optimering af eksisterende arealer

3.  Hensynet til miljø – byens trivsel – og evne til at tiltrække kvalificeret arbejdskraft til fremtidens behov i kraft af smuk brugbar natur.

Jeg håber så meget, at Aarhus kommune vil sætte de store planer om havne udvidelsen i bero indtil, der er lavet en ny uvildig undersøgelse af optimeringsmulighederne på eksisterende arealer og fremtidigt behov, hvor man indregner moderne teknologi med f.eks. bedre kraner, mulighed for at stable flere container oven på hinanden, optimering af eksisterende arealer osv.- osv.

Det ville også være fint med en ærgerlig undersøgelse af, hvor mange af de firmaer der ligger på havnen der pt. reelt er bruger af havnen. Det klinger virkeligt hult når havnedirektøren udtaler at - der ikke er - "ikke havne relaterede firmaer/virksomheder på havnen" - det ved enhver aarhusianer jo, at der er. (Jeg mener ikke at man skal smide eksisterende lejer ud slet ikke - men lad nu være med at tælle dem med i havnens behov). Så jeg føler personligt at troværdigheden til havnedirektøren er forsvundet.

Troværdigheden til de folkevalgte politikere i Aarhus begynder også at svinde for mig, når kommunen på den ene side siger, at de vil være en grønnere kommune og de har en høj ambition om, at dette skal lykkedes og så samtidigt ødelægger miljøet i Aarhusbugten og smadre den meget unikke og smukke kystlinje langs Aarhus, og det er jo åbenlyst for enhver, at det vil ske, hvis den store havneudvidelse bliver en realitet. Og man fristet jo til at tro, at baggrunden for den store havneudvidelse i virkeligheden er et skalkeskjul for at lave et nyt Aarhus Ø – nr. 2 .